
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧ ΟΣ ΔΕΥΤΕΡΟ _ Αρ. Φύλλου 665 

28 Ιουλίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση έργου με σύμβαση . 1 

Μεταβίβαση μετοχών ή εταιρικών μεριδίων με ή χωρίς 
προηγούμενη έγκριση του Υπουργού Εθνικής Οικονο¬ 
μίας και του Υπουργού Βιομηχανίας, Ενέργειας και Τε¬ 
χνολογίας και καθορισμός των σχετικών όρων που τίθε¬ 
νται στις αποφάσεις υπαγωγής επιχειρηματικών σχε¬ 
δίων στις διατάξεις του άρθρου 23α του Ν. 1892/90 2 
Τροποποίηση της 1852/214/Φ22/27.1.95 κοινής από¬ 
φασης Αναπλ. Υπουργού Εθνικής Οικονομίας και 
Αναπλ. Υπουργού Β.Ε.Τ. για τον «Καθορισμό συνολι¬ 
κού ποσού επιχορηγήσεων έτους 1995 των επιχειρη¬ 
ματικών σχεδίων σύμφωνα με τις διατάξεις του άρθρου 

23α του Ν. 1892/90» . 3 

Μεταβίβαση μετοχών ή εταιρικών μεριδίων με ή χωρίς 
προηγούμενη έγκριση του Υπουργού Βιομηχανίας, 
Ενέργειας και Τεχνολογίας και καθορισμός των σχετι¬ 
κών όρων που τίθενται στις αποφάσεις υπαγωγής ειδι¬ 
κών επενδύσεων στις διατάξεις του άρθρου 23β του Ν. 

1892/90» . 4 

Τροποποίηση της 2070/221/30.1.95 απόφασης του Αν. 
Υπουργού ΒΕΤ για τον «Καθορισμό συνολικού ποσού 
επιχορηγήσεων έτους 1995 για τις εγκρίσεις ειδικών 
επενδύσεων του άρθρου 23β του Ν. 1892/90 όπως 
αυτό προστέθηκε με το Ν. 2234/94». 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. 33500 Ο) 

Ανάθεση έργου με σύμβαση. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΣΩΤΕΡΙΚΟΝ 

Έχοντας υπόψη: 

1. Τις διατάξεις του άρθρου 15 παράγ. 1 του Ν. 1735/1987 
για τις προσλήψεις στο δημόσιο τομέα, τον κοινωνικό έλεγχο 
στη δημόσια διοίκηση, τα πολιτικά δικαιώματα και άλλες δια¬ 
τάξεις. 

2. Την υπ’ αριθ. 267/18.7.1995 πράξη Υπουργικού Συμ¬ 
βουλίου. 

3. Τις υπηρεσιακές ανάγκες της Κ.Υ. του Υπουργείου Εσω¬ 
τερικών και του Νομαρχιακού Διαμερίσματος Αθηνών. 


4. Την αριθ. 33361/6.9.1991 (ΦΕΚ 703/Β/6.9.1991) 
εξουσιοδοτική Υπουργική απόφαση «Μεταβίβαση εξουσίας 
υπογραφής, σύμφωνα με το άρθρο 7 παράγρ. 1 του Ν. 1943/ 

1991», αποφασίζουμε: 

Καθορίζουμε τον αριθμό των προσώπων που είναι απαραί¬ 
τητο να τους ανατεθεί έργο με μίσθωση, σύμφωνα με τις πα¬ 
ραπάνω διατάξεις και το άρθρο 681 Κ.Ε. του Αστικού Κώδικα. 

18 άτομα - Δευτεροβάθμιας και Υποχρεωτικής εκπαίδευ¬ 
σης. 

Το συγκεκριμένο έργο που ανατίθεται στους παραπάνω εί¬ 
ναι η συγκέντρωση στοιχείων: 

α) Των αιρετών Νομαρχών, Επάρχων, Νομαρχιακών Συμ¬ 
βούλων και Προέδρων Νομαρχιακών Επιτροπών. 

β) Των εκλεγμένων οργάνων της Πρωτοβάθμιας Τοπικής 
Αυτοδιοίκησης (Δημάρχων και Προέδρων Κοινοτήτων, Προέ¬ 
δρων, Δημοτικών Συμβουλίων, Δημαρχιακών Επιτροπών, Εκ¬ 
προσώπων Συνοικιακών Συμβουλίων και μελών Δημοτικών και 
Κοινοτικών Συμβουλίων). 

γ) Των υπαλλήλων που υπηρετούν με απόσπαση στις Νο¬ 
μαρχιακές Αυτοδιοικήσεις, που προέρχονται από τις υπηρε¬ 
σίες που καταργήθηκαν και το αντικείμενο τους περιήλθε 
στις Νομαρχιακές Αυτοδιοικήσεις, καθώς και των υπαλλήλων 
των περιφερειακών διοικήσεων και 

δ) Καταγραφή των ΝΠΔΔ, καθώς και των αρμοδιοτήτων αυ¬ 
τών, που η εποπτεία τους ανήκει πλέον στους περιφερεια¬ 
κούς διευθυντές, ενόψη της εφαρμογής του δευτέρου βαθ¬ 
μού τοπικής αυτοδιοίκησης. 

Το χρονικό διάστημα που απαιτείται για την ολική παρά¬ 
δοση του προηγούμενου έργου ανέρχεται σε 5 (πέντε) μήνες 
και η δαπάνη για την εκτέλεσή του ορίζεται στο ποσό των 
25.000.000.000 η οποία θα καταβάλλεται τμηματικά ανά 
μήνα μετά από σχετική διαπίστωση του Υπουργείου Εσωτερι¬ 
κών και θα βαρύνει τις πιστώσεις του προϋπολογισμού του 
Υπουργείου έτους 1995 Ειδ. φορέας 0711 ΚΑΕ 0871. 

Ως τόπος εκτέλεσης του έργου αυτού ορίζεται η Κεντρική 
Υπηρεσία του Υπουργείου Εσωτερικών και το Νομαρχιακά 
Διαμέρισμα Αθηνών της Νομαρχιακής Αυτοδιοίκησης Αθηνών 
- Πειραιώς (Υπηρεσία έκδοσης διαβατηρίων). 

Το έργο αφορά εργασίες που λόγω της ειδικής φύσης τους 
δεν ανάγονται στον κύκλο των καθηκόντων των υπαλλήλων 
του Υπουργείου Εσωτερικών. 

Από τις διατάξεις της απόφασης αυτής προκαλείται δαπάνη 
σε βάρος του κρατικού προϋπολογισμού ύψους 25.000.000 
δρχ. για τον τρέχον οικονομικό έτος. 

Για την ανωτέρω δαπάνη έχει εγγράφει η πίστωση στον 
κρατικό προϋπολογισμό ύψους 25.000.000 δρχ. στον ειδικό 
φορέα 07-110 ΚΑΕ 0871. 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεΐ στην Εφημερίδα της Κυ- 
βερνήσεως. 

Αθήνα, 25 Ιουλίου 1995 
Με εντολή Υπουργών 
Οι Γενικοί Γραμματείς των Υπουργείων 

Προεδρίας της Κυβέρνησης Εσωτερικών 

Γ. ΠΑΥΛΕΑΣ Ν. ΣΑΛΑΓΙΑΝΝΗΣ 

-♦- 

Α.Π. Οικ. 14337/953 ^ (2) 

Μεταβίβαση μετοχών ή εταιρικών μεριδίων με ή χωρίς 
προηγούμενη έγκριση του Υπουργού Εθνικής Οικονο¬ 
μίας και του Υπουργού Βιομηχανίας, Ενέργειας και Τε¬ 
χνολογίας και καθορισμός των σχετικών όρων που τίθε¬ 
νται στις αποφάσεις υπαγωγής επιχειρηματικών σχε¬ 
δίων στις διατάξεις του άρθρου 23α του Ν. 1892/ 
90. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1) Τις διατάξεις του Ν. 1892/90 και ειδικότερα το άρθρο 
23α και την παράγραφο 1 του άρθρου 18 αυτού όπως δια¬ 
μορφώθηκε με την παράγραφο 12 του άρθρου 1 του Ν 
2234/94 (ΦΕΚ 142/Α/31.8.94). 

2) Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», όπως ισχύει. 

3) Την ΥΠ 122/14.7.94 (ΦΕΚ 550/Β/25.11.94 από¬ 
φαση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Βιομηχανίας, Ενέργειας και Τεχνο¬ 
λογίας Χρ. Ροκόφυλλο», όπως τροποποιήθηκε με την ΥΠ 
175/17.11.1994 (ΦΕΚ 871/Β/23.11.1994). 

4) Την αριθ. ΥΠ 79/18.5.1994 απόφαση του Πρωθυ¬ 
πουργού, για τον καθορισμό των αρμοδιοτήτων του ανα¬ 
πληρωτή Υπουργού Εθν. Οικονομίας, αποφασίζουμε: 

Αρθρο 1 

Οι επιχειρήσεις των οποίων επιχειρηματικά σχέδια υπά¬ 
γονται στις διατάξεις του άρθρου 23α του Ν. 1892/90, δε¬ 
σμεύονται ως προς τη μεταβίβαση, χωρίς προηγούμενη 
έγκριση του Υπουργού Εθνικής Οικονομίας και του 
Υπουργού Βιομηχανίας, Ενέργειας και Τεχνολογίας, των 
μετοχών ή των εταιρικών μεριδίων τους, σύμφωνα με την 
παράγραφο 1 του άρθρου 18 του νόμου αυτού, ως εξής: 

1. Για το σύνολο των μετοχών ή εταιρικών μεριδίων 
τους: 

α. Οι υφιστάμενες τουλάχιστον από δετίας εταιρείες, 
είτε αυτές ασκούν κατά το χρόνο υποβολής της αίτησης 
υπαγωγής μόνο τη δραστηριότητα στην οποία εντάσσεται 
το επιχειρηματικό σχέδιο, είτε ασκούν άλλες δραστηριό¬ 
τητες, εφόσον η ιδία συμμετοχή τους στο εγκρινόμενο 
επιχειρηματικά σχέδιο, που θα προέλθει από φορολογη- 
θέντα (έκτακτα) αποθεματικά ή θα αποτελέσει αύξηση 
του μετοχικού ή εταιρικού κεφαλαίου τους, είναι τουλάχι¬ 
στον ίση με το υφιστάμενο κατά το χρόνο υποβολής της 
αίτησης υπαγωγής κεφάλαιο της εταιρείας. 

γ. Οι υφιστάμενες τουλάχιστον από δετίας εταιρείες, 
είτε αυτές ασκούν, κατά το χρόνο υποβολής της αίτησης 
υπαγωγής, τη δραστηριότητα στην οποία εντάσσεται το 
επιχειρηματικό σχέδιο είτε ασκούν άλλες δραστηριότη¬ 
τες, εφόσον η ιδία συμμετοχή τους στο εγκρινόμενο επι¬ 
χειρηματικό σχέδιο, που θα προέλθει από φορολογηθέντα 
(έκτακτα) αποθεματικά ή θα αποτελέσει αύξηση του εται¬ 
ρικού ή μετοχικού κεφαλαίου τους, είναι ίση τουλάχιστον 
με το 50% του υφιστάμενου κατά το χρόνο υποβολής της 


αίτησης υπαγωγής κεφαλαίου της εταιρείας και μέχρι 
τρεις (3) μέτοχοι ή εταίροι της συγκεντρώνουν την πλειο- 
ψηφία του μετοχικού ή εταιρικού κεφαλαίου της. 

δ. Όλες οι υφιστάμενες τουλάχιστον από δετίας εται¬ 
ρείες κατά το χρόνο υποβολής της αίτησης υπαγωγής, 
που πραγματοποιούν ενέργειες του επιχειρηματικού σχε¬ 
δίου σε παραμεθόριες περιοχές. 

2. Για τις μετοχές ή τα εταιρικά μερίδια που αντιστοι¬ 
χούν στην αύξηση του μετοχικού ή εταιρικού κεφαλαίου 
κατά το ποσό της ιδίας συμμετοχής στο επιχειρηματικό 
σχέδιο, οι υφιστάμενες από δετίας εταιρείες που δεν 
εντάσσονται στις περιπτώσεις που ορίζονται στην προη¬ 
γούμενη παράγραφο 1. 

Άρθρο 2 

Οι επιχειρήσεις που σύμφωνα με τα οριζόμενα στην πα¬ 
ράγραφο 2 του άρθρου 1 της παρούσας, δεσμεύονται ως 
προς την μεταβίβαση χωρίς προηγούμενη έγκριση του 
Υπουργού Εθνικής Οικονομίας και του Υπουργού Βιομη¬ 
χανίας, Ενέργειας και Τεχνολογίας, μόνο για τις μετοχές ή 
τα εταιρικά τους μερίδια που αντιστοιχούν στο ποσό της 
ιδίας συμμετοχής στην ειδική επένδυση, μπορούν, χωρίς 
προηγούμενη έγκριση του Υπουργού Εθνικής Οικονομίας 
και του Υπουργού Βιομηχανίας, Ενέργειας και Τεχνολο¬ 
γίας, μόνο για τις μετοχές ή τα εταιρικά τους μερίδια που 
αντιστοιχούν στο ποσό της ιδίας συμεμτοχής στην ειδική 
επένδυση, μπορούν, χωρίς προηγούμενη έγκριση του 
Υπουργού Εθνικής Οικονομίας και του Υπουργού Βομηχα- 
νίας, Ενέργειας και Τεχνολογίας, να μεταβιβάζουν ελεύ¬ 
θερα τις πέραν του ποσού αυτού μετοχές ή εταιρικά τους 
μερίδια. 

Άρθρο 3 

Στις αποφάσεις υπαγωγής επιχειρηματικών σχεδίων 
στις διατάξεις του άρθρου 23α του Ν. 1892/90, τίθεται ο 
κατά περίπτωση αντίστοιχος, σύμφωνα με το αμεταβαίβα- 
στο χωρίς προηγούμενη έγκριση του Υπουργού Εθνικής 
Οικονομίας και του Υπουργού Βιομηχανίας, Ενέργειας και 
Τεχνολογίας είτε του συνόλου των μετοχών ή εταιρικών 
μεριδίων της εταιρείας που πραγματοποιεί το εγκρινό- 
μενο επιχειρηματικό σχέδιο είτε εκείνων που αντιστοιχούν 
στην αύξηση του μετοχικού ή εταιρικού κεφαλαίου της 
κατά το ποσόν της ιδίας συμμετοχής της στο επιχειρημα¬ 
τικό σχέδιο. 

Άρθρο 4 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Άρθρο 5 

Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 28 Ιουλίου 1995 

01 ΥΠΟΥΡΓΟΙ 

ΑΝΑΠΛΗΡΩΤΗΣ ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

ΓΙΩΡΓΟΣ ΡΩΜΑΙΟΣ ΧΡ. ΡΟΚΟΦΥΛΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Α.Π. οικ. 14339/955 (3) 

Τροποποίηση της 1852/214/Φ22/27.1.95 κοινής απόφασης 
Αναπλ. Υπουργού Εθνικής Οικονομίας και Αναπλ. Υπουρ¬ 
γού Β.Ε.Τ. για τον «Καθορισμό συνολικού ποσού επιχορη¬ 
γήσεων έτους 1995 των επιχειρηματικών σχεδίων σύμ¬ 
φωνα με τις διατάξεις του άρθρου 23α του Ν. 1892/90». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/85) «Κυβέρ¬ 
νηση και Κυβερνητικά Όργανα» όπως τροποποιήθηκε και συ¬ 
μπληρώθηκε με τον Ν. 2081/92 (ΦΕΚ 154/Α/92). 

2. Τις διατάξεις του Π.Δ. 229/86 (ΦΕΚ 96/Α/86) «Σύσταση 
και Οργάνωση της Γενικής Γραμματείας Βιομηχανίας» και του 
Π.Δ. 396/89 (ΦΕΚ 172/Α/89) «Οργανισμός της Γενικής 
Γραμματείας Βιομηχανίας». 

3. Τις διατάξεις του άρθρου 6 παράγραφος 8 του Ν. 
1892/90 (ΦΕΚ 101/Α/90) και τις διατάξεις του άρθρου 23α 
παράγραφος 9 του ίδιου νόμου (όπως συμπληρώθηκε με τον 
Ν. 2234/94 - ΦΕΚ 142/Α/94). 

4. Την ΥΠ 122/14.7.94 (ΦΕΚ 550/Β/94) απόφαση του 
Πρωθυπουργού «Ανάθεση αρμοδιοτήτων στον Αναπληρωτή 
Υπουργό Βιομηχανίας, Ενέργειας και Τεχνολογίας Χρ. Ρο- 
κόφφυλο» όπως τροποποιήθηκε με την ΥΠ. 175/17.11.94 
(ΦΕΚ 871/Β/23.11.94) απόφαση του Πρωθυπουργού. 

5. Την 1852/214/Φ22/27.1.1995 κοινή απόφαση του 
Αναπληρωτή Υπουργού Εθνικής Οικονομίας και του Αναπλη¬ 
ρωτή Υπουργού Βιομηχανίας, Ενέργειας και Τεχνολογίας 
«Καθορισμός συνολικού ποσού επιχορηγήσεων έτους 1995 
των επιχειρηματικών σχεδίων σύμφωνα με τις διατάξεις του 
άρθρου 23α του Ν. 1892/90». 

6. Την αριθ. ΥΠ 79/18.5.94 απόφαση του Πρωθυπουργού, 
αποφασίζουμε: 

Αρθρο 1 

Η παράγραφος 1 του άρθρου 1 της 1852/214/Φ22/ 
27.1.1995 κοινής απόφασής μας αντικαθίσταται ως εξής: 

1. Το συνολικό ποσό επιχορηγήσεων που θα εγκριθούν 
μέσα στο έτος 1995 για την υπαγωγή επιχειρηματικών σχε¬ 
δίων στις διατάξεις του άρθρου 23α του Ν. 1892/90, όπως 
τροποποιήθηκε με το Ν. 2234/94, ορίζεται στα τριάντα οκτώ 
(38) δισεκατομμύρια δραχμές. 

Αρθρο 2 

Κατά τα λοιπά ισχύουν οι όροι και οι διατάξεις της 1852/ 
214/Φ22/27.1.1995 κοινής απόφασής μας. 

Αρθρο 3 

Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 28 Ιουλίου 1995 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

ΓΙΩΡΓΟΣ ΡΩΜΑΙΟΣ ΧΡ. ΡΟΚΟΦΥΛΛΟΣ 


Αριθ. οικ. 14336/952 (4) 

Μεταβίβαση μετοχών ή εταιρικών μεριδίων με ή χωρίς προη¬ 
γούμενη έγκριση του Υπουργού Βιομηχανίας, Ενέργειας 
και Τεχνολογίας και καθορισμός των σχετικών όρων που 
τίθενται στις αποφάσεις υπαγωγής ειδικών επενδύσεων 
στις διατάξεις του άρθρου 23β του Ν. 1892/90». 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΠΑΣ 

Έχοντας υπόψη: 

1) Τις διατάξεις του Ν. 1892/90 και ειδικότερα την παρά¬ 
γραφο 1 του άρθρου 18 αυτού όπως διαμορφώθηκε με την 
παράγραφο 12 του άρθρου 1 του Ν. 2234/94 (ΦΕΚ 142/Α/ 
31.8.94). 

2) Τις διατάξεις του Ν. 1558/1985 «Κυβέρνηση και Κυβερ¬ 
νητικά Όργανα», όπως ισχύει. 

3) Την ΥΠ 122/14.7.94 (ΦΕΚ 550/Β/25.11.94 απόφαση 
του Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Βιομηχανίας, Ενέργειας και Τεχνολογίας Χρ. 
Ροκόφυλλο», όπως τροποποιήθηκε με την ΥΠ 175/ 
17.11.1994 (ΦΕΚ 871/Β/23.11.1994), αποφασίζουμε: 

Αρθρο 1 

Οι επιχειρήσεις των οποίων ειδικές επενδύσεις υπάγονται 
στις διατάξεις του άρθρου 23β του Ν. 1892/90, δεσμεύονται 
ως προς τη μεταβίβαση, χωρίς προηγούμενη έγκριση του 
Υπουργού Βιομηχανίας, Ενέργειας και Τεχνολογίας, των με¬ 
τοχών ή των εταιρικών μεριδίων τους, σύμφωνα με την παρά¬ 
γραφο 1 του άρθρου 18 του νόμου αυτού, ως εξής: 

1. Για το σύνολο των μετοχών ή εταιρικών μεριδίων τους: 

α. Οι νεοϊδρυόμενες εταιρείες, είτε αυτές τελούν υπό σύ¬ 
σταση κατά το χρόνο υποβολής της αίτησης υπαγωγής, είτε 
έχουν ήδη συσταθεί κατά το χρόνο αυτό με σκοπό την πραγ¬ 
ματοποίηση της συγκεκριμένης ειδικής επένδυσης, ανεξαρ¬ 
τήτως του αριθμού μετόχων ή εταίρων. 

β. Οι υφιστάμενες εταιρείες, είτε αυτές ασκούν κατά το 
χρόνο υποβολής της αίτησης υπαγωγής μόνο τη δραστηριό¬ 
τητα στην οποία εντάσσεται η ειδική επένδυση, είτε ασκούν 
άλλες δραστηριότητες, εφόσον η ιδία συμμετοχή τους στην 
εγκρινόμενη ειδική επένδυση, που θα προέλθει από φορολο- 
γηθέντα (έκτακτα) αποθεματικά ή θα αποτελέσει αύξηση του 
μετοχικού ή εταιρικού κεφαλαίου τους, είναι τουλάχιστον ίση 
με το υφιστάμενο κατά το χρόνο υποβολής της αίτησης υπα¬ 
γωγής κεφάλαιο της εταιρείας. 

γ. Οι υφιστάμενες εταιρείες, είτε αυτές ασκούν, κατά το 
χρόνο υποβολής της αίτησης υπαγωγής, τη δραστηριότητα 
στην οποία εντάσσεται η ειδική επένδυση είτε ασκούν άλλες 
δραστηριότητες, εφόσον η ιδία συμμετοχή τους στην εγκρι- 
νόμενη ειδική επένδυση, που θα προέλθει από φορολογηθέ- 
ντα (έκτακτα) αποθεματικά ή θα αποτελέσει αύξηση του εται¬ 
ρικού ή μετοχικού κεφαλαίου τους, είναι ίση τουλάχιστον με 
το 50% του υφιστάμενου κατά το χρόνο υποβολής της αίτη¬ 
σης υπαγωγής κεφαλαίου της εταιρείας και μέχρι τρεις (3) μέ¬ 
τοχοι ή εταίροι της συγκεντρώνουν την πλειοψηφία του μετο¬ 
χικού ή εταιρικού κεφαλαίου της. 

δ. Όλες οι εταιρείες νεοϊδρυόμενες ή υφιστάμενες κατά το 
χρόνο υποβολής της αίτησης υπαγωγής, που πραγματο¬ 
ποιούν ειδικές επενδύσεις σε παραμεθόριες περιοχές. 

2. Για τις μετοχές ή τα εταιρικά μερίδια που αντιστοιχούν 
στην αύξηση του μετοχικού ή εταιρικού κεφαλαίου κατά το 

ποσό της ιδίας συμμετοχής στην επένδυση, οι εταιρείες που 
δεν εντάσσονται στις περιπτώσεις που ορίζονται στην προη¬ 
γούμενη παράγραφο 1. 

Αρθρο 2 

Οι επιχειρήσεις που σύμφωνα με τα οριζόμενα στην παρά¬ 
γραφο 2 του άρθρου 1 της παρούσας, δεσμεύονται ως προς 
την μεταβίβαση χωρίς προηγούμενη έγκριση του Υπουργού 
Βιομηχανίας, Ενέργειας και Τεχνολογίας, μόνο για τις μετο¬ 
χές ή τα εταιρικά τους μερίδια που αντιστοιχούν στο ποσό της 
ιδίας συμμετοχής στην ειδική επένδυση, μπορούν, χωρίς 
προηγούμενη έγκριση του Υπουργού Βιομηχανίας, Ενέργειας 
και Τεχνολογίας, να μεταβιβάζουν ελεύθερα τις πέραν του 
ποσού αυτού μετοχές ή εταιρικά τους μερίδια. 

Αρθρο 3 

Στις αποφάσεις υπαγωγής ειδικών επενδύσεων στις διατά¬ 
ξεις του άρθρου 23β του Ν. 1892/90, τίθεται ο κατά περί¬ 
πτωση αντίστοιχος, σύμφωνα με το αμεταβίβαστο χωρίς 
προηγούμενη έγκριση του Υπουργού Βιομηχανίας, Ενέργειας 
και Τεχνολογίας είτε του συνόλου των μετοχών ή εταιρικών 
μεριδίων της εταιρείας που πραγματοποιεί την εγκρινόμενη 
ειδική επένδυση είτε εκείνων που αντιστοιχούν στην αύξηση 
του μετοχικού ή εταιρικού κεφαλαίου της κατά το ποσόν της 
ιδίας συμμετοχής της στην ειδική επένδυση. 

Αρθρο 4 

Από τις διατάξεις της παρούσας απόφασης δεν προκαλεί- 
ται πρόσθετη επιβάρυνση του Κρατικού Προϋπολογισμού. 

Αρθρο 5 

Η ισχύς της παρούσας αρχίζει από την δημοσίευσή της στην 
Εφημερίδα της Κυβέρνήσεως. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 28 Ιουλίου 1995 

Ο ΑΝΑΠΛ. ΥΠΟΥΡΓΟΣ 

ΧΡ. ΡΟΚΟΦΥΛΛΟΣ 
-♦- 

Αριθ. οικ. 14338/954 (5) 

Τροποποίηση της 2070/221/30.1.95 απόφασης του Αν. 
Υπουργού ΒΕΤ για τον «Καθορισμό συνολικού ποσού επι¬ 
χορηγήσεων έτους 1995 για τις εγκρίσεις ειδικών επενδύ¬ 
σεων του άρθρου 23β του Ν. 1392/90 όπως αυτό προστέ¬ 
θηκε με το Ν. 2234/94». 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1) Τις διατάξεις του Ν. 1558/85 (ΦΕΚ 137/Α/85) «Κυβέρ¬ 


νηση και Κυβερνητικά Όργανα» όπως τροποποιήθηκε και συ¬ 
μπληρώθηκε με τον Ν. 2081 /92 (ΦΕΚ 154/Α/92). 

2. Τις διατάξεις του Π.Δ. 229/86 (ΦΕΚ 96/Α/86) «Σύσταση 
και Οργάνωση της Γενικής Γραμματείας Βιομηχανίας» και του 
Π.Δ.. 396/89 (ΦΕΚ 172/Α/89) «Οργανισμός της Γενικής 
Γραμματείας Βιομηχανίας». 

3. Τις διατάξεις του άρθρου 6 παράγραφος 8 του Ν. 
1892/90 (ΦΕΚ 101/Α/90) και τις διατάξεις του άρθρου 23β 
παράγραφος 8 του ιδίου νόμου (όπως συμπληρώθηκε με τον 
Ν. 2234/94 - ΦΕΚ 142/Α/94). 

4. Την ΥΠ 122/14.7.94 (ΦΕΚ 550/Β/94) απόφαση του 
Πρωθυπουργού «Ανάθεση αρμοδιοτήτων στον Αναπληρωτή 
Υπουργό Βιομηχανίας, Ενέργειας και Τεχνολογίας Χρ. Ροκό- 
φυλλο» όπως τροποποιήθηκε με την ΥΠ. 175/17.11.94 (ΦΕΚ 
871/Β/23.11.94) απόφαση του Πρωθυπουργού. 

5. Την 2070/221/30.1.1995 απόφαση του Αναπληρωτή 
Υπουργού Βιομηχανίας, Ενέργειας και Τεχνολογίας «Καθορι¬ 
σμός συνολικού ποσού επιχορηγήσεων έτους 1995 για τις 
εγκρίσεις ειδικών επενδύσεων του άρθρου 23β του Ν. 

1892/90 όπως αυτό προστέθηκε με το Ν. 2234/94», αποφα¬ 
σίζουμε: 

Αρθρο 1 

Η παράγραφος 3 του άρθρου 1 της 2070/221/30.1.1995 
απόφασής μας, αντικαθίσταται ως εξής: 

3. Ποσά επιχορηγήσεων μιας ή περισσοτέρων περιπτώ¬ 
σεων που δεν καλύπτονται από εγκρίσεις επιχορηγήσεων 
λόγω ελλείψεως επαρκούς αριθμού βιώσιμων επενδυτικών 
σχεδίων σύμφωνα με τα κριτήρια του άρθρου 1 της 722/ 
88/Φ. 22/16.1.95 υπουργικής απόφασης, μεταφέρονται στις 
αντίστοιχες περιπτώσεις α, β, γ, δ, ε, στ, μέχρις ότου καλυ¬ 
φθεί το συνολικό ποσό επιχορηγήσεων των 12 δις δρχ. προ- 
κειμένου να εγκριθούν επενδυτικά σχέδια των παραπάνω πε¬ 
ριπτώσεων τα οποία κρίνονται μεν βιώσιμα, αλλά το κατανε- 
μηθέν για την αντίστοιχη περίπτωση ποσό επιχορηγήσεων, 
σύμφωνα με την παρ. 2 του άρθρου 1 της παρούσας, δεν 
επαρκεί για την υπαγωγή τους. 

Αρθρο 2 

Κατά τα λοιπά ισχύουν οι όροι και οι διατάξεις της 2070/ 
221/30.1.1995 απόφασής μας. 

Αρθρο 3 

Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Αθήνα, 28 Ιουλίου 1995 

Ο ΑΝΑΠΛ. ΥΠΟΥΡΓΟΣ 

ΧΡ. ΡΟΚΟΦΥΛΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




